
Parlamentul  României

Camera  Deputaţilor
Comisia pentru sănătate  şi familie
      Nr. 28 /322/ 9 decembrie 2010                                   
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii  (PL-x 641/2010),  respinsă de Senat în şedinţa din 5 octombrie 2009, în calitate de primă Cameră sesizată şi  trimisă comisiei pentru examinare în fond, Camera Deputaţilor fiind Cameră decizională.

În raport de obiectul şi conţinutul său, propunerea legislativă face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                     Nr. 28/ 322/9 decembrie 2010

R A P O R T

asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii  (Pl-x 641/2010)

 1. Cu adresa nr. Plx 641 din 9 noiembrie 2010 Comisia pentru sănătate şi familie a fost sesizată cu dezbaterea proiectului de Lege pentru modificarea şi completarea Legii nr.95/2006 privind reforma în domeniul sănătăţii  (PL-x 641/2010), respins de Senat în şedinţa din 26 octombrie 2010, în calitate de primă Cameră sesizată şi  trimis comisiei pentru examinare în fond, Camera Deputaţilor fiind Cameră decizională.
La întocmirea raportului, Comisia a avut în vedere avizul Consiliului Legislativ nr.621/19.05.2010, avizul Comisiei juridice, de disciplină şi imunităţi nr.PL-x.641/2010 din 16 noiembrie 2010 şi avizul Comisiei pentru drepturile omului, culte şi problemele minorităţilor naţionale nr.25/722/17 noiembrie 2010.
 
2. În raport de obiectul şi conţinutul său, proiectul de lege face parte din categoria legilor organice în conformitate cu prevederile articolului 73 din Constituţia României, republicată. Prin proiectul de lege menţionat se doreşte îmbunătăţirea actului medical în sensul introducerii obligaţiei furnizorilor de produse şi servicii medicale, sanitare sau farmaceutice de a comunica orice informaţie solicitată de persoana care se consideră victima unui act de malpraxis. Se introduc, de asemenea, dispoziţii de natură a clarifica raspunderea civilă a celor care se fac vinovaţi în exercitarea actului medical.
3. Comisia pentru sănătate şi familie a dezbătut proiectul de lege menţionat în şedinţa din 7 decembrie 2010. La şedinţa comisiei au participat  16 deputaţi din cei  17 membri ai comisiei. La şedinţa comisiei a participat din partea Ministerului Sănătăţii domnul secretar de stat Cristian Anton Irimie. Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de lege pentru modificarea şi completarea Legii nr.95/2006 privind reforma în domeniul sănătăţii  (Pl-x 641/2010), cu amendamentele prevăzute în anexă.

I. Amendamente admise

	Nr. crt.
	Text act normativ de bază
	Text proiect de lege
	Text propus de Comisie

(autorul amendamentului)
	Motivarea

amendamentelor propuse



	0
	
	1
	2
	3

	1.
	
	Titlul Legii

Lege pentru modificarea şi completarea Legii nr.95/2006 privind reforma în domeniul sănătăţii


	nemodificat.
	

	 2.
	
	Legea nr.95/2006 privind reforma în domeniul sănătăţii, publicată în  Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează, după cum urmează:


	Nemodificat
	

	3.
	
	1. După articolul 648 se introduce un nou articol, art. 6481, cu următorul cuprins: 
„Art. 6481. - (1) La cererea oricărei persoane sau, după caz, a reprezentantului legal al acesteia, care se consideră victima unui act de malpraxis, săvârşit în exercitarea unei activităţi de prevenţie, diagnostic şi tratament, furnizorul de produse şi servicii medicale, sanitare sau farmaceutice este obligat să informeze asupra circumstanţelor şi cauzelor producerii prejudiciilor pretinse, în termen de cel mult 15 zile de la data depunerii  cererii pentru comunicarea informaţiilor.
 (2) În cazul decesului unei persoane, care ar putea fi urmare a unui act de malpraxis imputabil unei activităţi de prevenire, diagnostic şi tratament, informaţiile prevăzute la alin. (1) sunt comunicate la solicitarea succesorilor acesteia.” 

	Nemodificat
 
	

	4.
	Capitolul V

„Asigurarea obligatorie de răspundere civilă profesională pentru medici, farmacişti şi alte persoane din domeniul asistenţei medicale”.


	2. Titlul Capitolului 5 se modifică şi va avea următorul cuprins:

„Asigurarea obligatorie de răspundere civilă a personalului medical sau a furnizorilor de produse şi servicii medicale, sanitare sau farmaceutice”.


	2. Denumirea capitolului V „Asigurarea obligatorie de răspundere civilă profesională pentru medici, farmacişti şi alte persoane din domeniul asistenţei medicale” din titlul xv „Răspunderea civilă a personalului medical şi a furnizorului de produse şi servicii medicale, sanitare şi farmaceutice” se modifică şi va avea următorul cuprins .

Nemodificat
	Pentru respectarea normelor de tehnică legislativă

	5.
	
	3. După articolul 656 se introduce un nou articol, art. 6561, cu următorul cuprins: 
“Art. 6561. - Furnizorii de produse şi servicii medicale, sanitare sau farmaceutice prevăzuţi la art. 646 sunt obligaţi să încheie o asigurare de răspundere civilă pentru prejudiciile produse pacienţilor în activitatea de prevenţie, diagnostic şi tratament, generate în mod direct sau indirect de viciile ascunse ale echipamentelor şi dispozitivelor medicale, substanţelor medicamentoase şi materiale sanitare, în perioada de garanţie sau valabilitate, conform legislaţiei în vigoare.” 

	Nemodificat
	Tehnică legislativă



	6
	
	4. Alineatul (1) al articolului 661, se modifică şi va avea următorul cuprins: 
“ (1) Limitele maxime ale despăgubirilor de asigurare se stabilesc prin ordin comun de  ministrul sănătăţii şi preşedintele CNAS, după consultarea asociaţiilor profesionale din domeniul asigurărilor şi CMR, CFR, CMDR, OAMMR şi OBBC.” 


	4. La articolul 661, alineatul (1),  se modifică şi va avea următorul cuprins:
Nemodificat
	

	7
	(2) În cazul în care părţile - asigurat, asigurător şi persoana prejuduciată - cad de acord sau nu, este certă cupla asiguratului, despăgubirile se vor plăti numai în baza hotărârii definitive a instanţei judecătoreşti competente.

	5. Alineatul (2) al articolului 662  se abrogă. 


	5. La articolul 662 alineatul (2) se abrogă. 


	

	8
	Capitolul VI
Procedura de stabilire a cazurilor răspundere civilă profesională pentru medici, farmacişti şi alte persoane din domeniul asistenţei medicale
	6. Titlul Capitolului 6 se modifică şi va avea următorul cuprins: 

„Procedura de stabilire a cazurilor de răspundere civilă a personalului medical sau a furnizorilor de produse şi servicii medicale, sanitare sau farmaceutice.” 


	6. Denumirea capitolului VI „Procedura de stabilire a cazurilor răspundere civilă profesională pentru medici, farmacişti şi alte persoane din domeniul asistenţei medicale” din titlul xv „Răspunderea civilă a personalului medical şi a furnizorului de produse şi servicii medicale, sanitare şi farmaceutice” se modifică şi va avea următorul cuprins .

Nemodificat
	

	9
	
	7. După alineatul (2) al articolului 668, se introduce un nou alineat, alin.(21), cu următorul cuprins:
„(21) La şedinţele Comisiei participă un reprezentant al societăţii de asigurări la care a fost încheiată poliţa de asigurare de către personalul medical sau furnizorul de produse şi servicii medicale, sanitare sau farmaceutice, în calitate de invitat.” 


	7. La articolul 668, după alineatul (2)  se introduce un nou alineat, alin.(21), cu următorul cuprins:
Nemodificat
	

	10
	
	8. După articolul 668 se introduce un nou articol, art. 6681, cu următorul cuprins: 
“Art. 6681. - Comisia are ca atribuţii principale stabilirea existenţei sau inexistenţei unui caz de malpraxis şi facilitarea soluţionării amiabile a conflictelor dintre pacienţi şi personalul medical, furnizorul de produse şi servicii medicale, sanitare sau farmaceutice.” 

	Nemodificat
	

	11
	(1) Comisia desemnează, prin tragere la sorţi, din lista judeţeană a experţilor un grup de experţi sau un expert, în funcţie de complexitatea cazului, însărcinat cu efectuarea unui raport asupra cazului.
	9. Alineatul (1) al articolului 671 se modifică şi va avea următorul cuprins: 

”(1) Comisia desemnează, prin tragere la sorţi, din lista naţională a experţilor un grup de experţi sau un expert, în funcţie de complexitatea cazului, însărcinat cu efectuarea unui raport asupra cazului.” 


	Nemodificat
	

	12
	Art. 672. - Comisia stabileşte, prin decizie, dacă în cauză a fost sau nu o situaţie de malpraxis. Decizia se comunică tuturor persoanelor implicate, inclusiv asiguratorului, în termen de 5 zile calendaristice. 


	10. Articolul 672 se modifică şi va avea următorul cuprins: 
„Art.672. - (1) Comisia stabileşte dacă în cauză a fost sau nu o situaţie de malpraxis şi emite o decizie asupra circumstanţelor, cauzelor, natura şi întinderea prejudiciilor produse pacienţilor. 
(2) Decizia prevăzută la alin. (1) se comunică tuturor persoanelor implicate, inclusiv asigurătorului, în termen de 5 zile calendaristice.” 


	Nemodificat
	

	13
	
	11. După articolul 672 se introduce un nou articol, art. 6721, cu următorul cuprins: 
„Art. 6721. - Dacă Comisia constată că sunt întrunite prevederile legale privind angajarea răspunderii disciplinare, sesizează colegiul al cărui membru este personalul medical.” 


	Nemodificat
	

	14
	
	12. După articolul 674 se introduc trei noi articole, art. 6741 - 6743, cu următorul cuprins: 

„Art. 6741. - (1) Dacă Comisia a reţinut că s-a produs un prejudiciu pacienţilor, asigurătorul, care garantează răspunderea civilă a personalului medical sau a furnizorului de produse şi servicii medicale, sanitare sau farmaceutice, transmite victimei prejudiciului sau succesorilor acesteia o ofertă pentru despăgubirea integrală a prejudiciului suferit, în limita plafonului asigurat prin contractele de asigurare. 

(2) Oferta prevăzută la alin.(1) trebuie să acopere şi daunele morale, în cazul producerii şi solicitării acestora.

(3) Oferta pentru despăgubirea integrală a prejudiciului suferit este transmisă de asigurător în termen de două luni de la primirea deciziei prevăzută la art.672.

Art. 6742. - (1) Dacă victima prejudiciului sau succesorii acesteia acceptă oferta prevăzută la art. 674 1, aceaştia încheie în condiţiile legii un contract de tranzacţie privind prejudiciile produse, cu personalul medical sau cu furnizorul de produse şi servicii medicale, sanitare sau farmaceutice, în termen de o lună de la data plăţii despăgubirii. 

(2) O copie a contractului de tranzacţie, prevăzut la alin. (1) este transmisă Comisiei de către personalul medical, furnizorul de produse şi servicii medicale, sanitare sau farmaceutice în termen de o lună de la data încheierii acestuia.

Art. 6743. - Conflictul dintre pacient şi personalul medical sau furnizorul de produse şi servicii medicale, sanitare sau farmaceutice poate fi supus soluţionării unui mediator autorizat, angajat de direcţiile de sănătate publică judeţene şi a municipiului Bucureşti, în condiţiile legii.” 
	Nemodificat
„Art. 6741. - (1) Dacă Comisia a constatat că s-a produs un prejudiciu pacienţilor, asigurătorul, care garantează răspunderea civilă a personalului medical sau a furnizorului de produse şi servicii medicale, sanitare sau farmaceutice, transmite victimei prejudiciului sau succesorilor acesteia o ofertă pentru despăgubirea integrală a prejudiciului suferit, în limita plafonului asigurat prin contractele de asigurare. 
Nemodificat
Nemodificat
Art. 6742. - (1) Dacă victima prejudiciului sau succesorii acesteia acceptă oferta prevăzută la art. 674 1, încheie în condiţiile legii un contract de tranzacţie cu personalul medical sau cu furnizorul de produse şi servicii medicale, sanitare sau farmaceutice, în termen de o lună de la data acceptării ofertei. 

(2) O copie a contractului de tranzacţie, prevăzut la alin. (1) este transmisă Comisiei de către personalul medical sau furnizorul de produse şi servicii medicale, sanitare sau farmaceutice în termen de o lună de la data încheierii acestuia.
Nemodificat

	Pentru uniformitatea textului

	15
	(2) Pe baza datelor  astfel obţinute, Ministerul Sănătăţii Publice elaborează un raport anual naţional asupra malpraxisului medical, pe care îl prezintă Parlamentului, Guvernului şi opiniei publice.
	13. Alineatul (2) al articolului  675,  se abrogă. 


	13. La  articolul  675 alineatul (2)  se abrogă. 


	


În urma dezbaterilor, nu au fost înregistrate amendamente respinse.

PREŞEDINTE,

RODICA NASSAR

Întocmit,

Florin Danciu - Consilier

